ตลท.จับ JUTHA แขวนป้าย C เหตุส่วนของผู้ถือหุ้นต่ำกว่า 50% เริ่มพรุ่งนี้
ตลท.จับ JUTHA แขวนป้าย C เหตุส่วนของผู้ถือหุ้นต่ำกว่า 50% เริ่มพรุ่งนี้ (16 พ.ย.)
15 พ.ย. 2561

ตลาดหลักทรัพย์แห่งประเทศไทย (ตลท.) ขึ้นเครื่องหมาย C สำหรับหุ้น บริษัท จุฑานาวี จำกัด (มหาชน) หรือ JUTHA ตั้งแต่วันที่ 16 พ.ย.2561 หลังมีส่วนของผู้ถือหุ้นน้อยกว่า 50% ของทุนชำระแล้ว สำหรับงบการเงินไตรมาส 3/61 สิ้นสุดวันที่ 30 ก.ย.2561
ขณะเดียวกันยังคงเครื่องหมาย C หุ้นบริษัท ดิจิตอลเทค แพลนเน็ต จำกัด (มหาชน) หรือ DIGI, บริษัท อี ฟอร์ แอล เอม จำกัด (มหาชน) หรือ EFORL, บริษัท อีเอ็มซี จำกัด (มหาชน) หรือ EMC, บริษัท ฟู้ด แคปปิตอล จำกัด (มหาชน) หรือ FC, บริษัท เอ็มพีจี คอร์ปอเรชั่น จำกัด (มหาชน) หรือ MPG, บริษัท สายการบินนกแอร์ จำกัด (มหาชน) หรือ NOK
รวมทั้งบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE, บริษัท สยามสปอร์ต ซินดิเคท จำกัด (มหาชน) หรือ SPORT, บริษัท ไทยฟิล์มอินดัสตรี่ จำกัด (มหาชน) หรือ TFI, บริษัท ไทยเศรษฐกิจประกันภัย จำกัด (มหาชน) หรือ TSI
สำหรับหลักทรัพย์ที่ถูกขึ้นเครื่องหมาย C จะต้องซื้อด้วยบัญชี Cash Balance (คือ สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์นั้น) ตั้งแต่วันที่ขึ้นเครื่องหมายเป็นต้นไป จนกว่าจะแก้เหตุดังกล่าวได้